24.12.2013 Jurnalul Oficial al Uniunii Europene L 352/51 DECIZIA 2013/798/PESC A CONSILIULUI din 23 decembrie 2013 privind măsuri restrictive împotriva Republicii Centrafricane CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 16 decembrie 2013, Consiliul și-a exprimat îngri- jorarea profundă cu privire la situația din Republica Centrafricană. ( La 5 decembrie 2013, Consiliul de Securitate al Organi- zației Națiunilor Unite a adoptat Rezoluția 2127 (2013), care impune un embargo asupra armelor împotriva Republicii Centrafricane. (3)  Sunt necesare acţiuni suplimentare din partea Uniunii pentru a pune în aplicare anumite măsuri, ADOPTĂ PREZENTA DECIZIE: Articolul 1 (1) Se interzice vânzarea, furnizarea, transferul sau exportul către Republica Centrafricană de armament şi materiale conexe de toate tipurile, inclusiv arme și muniţii, vehicule şi echi- pamente militare, echipamente paramilitare şi piese de schimb pentru cele de mai sus de către resortisanți ai statelor membre sau de pe teritoriul acestora din urmă sau folosind nave sau aeronave aflate sub pavilionul statelor membre, fie că provin sau nu de pe teritoriul acestora. (2)  Se interzice: (a) acordarea de asistență tehnică, servicii de brokeraj şi alte servicii, inclusiv punerea la dispoziție de mercenari înarmați, în legătură cu activităţi militare și cu livrarea, fabricarea, întreținerea și utilizarea de armament și materiale conexe de toate tipurile, inclusiv arme şi muniții, vehicule şi echipamente militare, echipamente paramilitare și piese de schimb pentru cele de mai sus, direct sau indirect, oricărei persoane fizice sau juridice, oricărei entități sau oricărui organism care se află pe teritoriul Republicii Centra- fricane sau în vederea utilizării pe teritoriul acestei țări; (b) acordarea unei finanțări sau a unui ajutor financiar în legătură cu activități militare, în special subvenții, împru- muturi sau asigurări pentru credite la export, precum și servicii de asigurare şi reasigurare,, cu ocazia oricărei acti- vități de vânzare, furnizare, transfer sau export de arme și materiale conexe sau de acordare a unei asistențe tehnice aferente, a unor servicii de brokeraj sau a altor servicii, direct sau indirect, oricărei persoane, entități sau organism care se află pe teritoriul Republicii Centrafricane sau în vederea utilizării pe teritoriul acestei țări; (c) participarea voluntară şi deliberată la activități care au drept scop sau efect eludarea interdicţiilor menționate la literele (a) sau (b). Articolul 2 (1) Articolul 1 nu se aplică: (a) vânzării, furnizării, transferului sau exportului de arme şi materiale conexe destinate exclusiv să sprijine sau să fie utilizate de către Misiunea pentru consolidarea păcii în Africa Centrală (MICOPAX), Misiunea de sprijin inter- națională condusă de Uniunea Africană în Republica Centra- fricană (MISCA), Biroul Organizaţiei Naţiunilor Unite de asigurare integrată a păcii în Republica Centrafricană (BINUCA) și unitatea de pază a acesteia, Grupul operativ regional al Uniunii Africane (UA-RTE) și forţele franceze desfășurate în Republica Centrafricană; (b) vânzării, furnizării, transferului sau exportului de îmbră- căminte de protecţie, inclusiv veste antiglonț şi căști militare, exportate temporar în Republica Centrafricană de personalul Organizaţiei Naţiunilor Unite, de personalul din Uniune sau din statele sale membre, de reprezentanții mijloacelor de informare în masă și de agenții umanitari sau de sprijinire a dezvoltării și personalul asociat acestora, exclusiv pentru uzul lor personal; (c) vânzării, furnizării, transferului sau exportului de arme de calibru mic destinate exclusiv să fie utilizate în cadrul patrulelor internaționale care asigură securitatea în Zona protejată trinațională a râului Sangha pentru apărarea împotriva braconajului, a contrabandei cu fildeș și cu arme şi a altor activităţi care contravin legilor naționale ale Republicii Centrafricane sau obligațiilor juridice inter- naţionale ale acestei țări; (2) Articolul 1 nu se aplică: (a) vânzării, furnizării, transferului sau exportului de echi- pament militar neletal, destinat exclusiv unor scopuri umanitare sau de protecție și asistenței tehnice aferente;